Врз основа на член 22 и член 23 од Законот за работни односи („Службен весник на Република Македонија“ бр. 62/05, 106/08, 161/08, 114/09, 130/09, 50/10, 52/10, 124/10, 47/11, 11/12, 39/12, 13/13, 25/13, 170/13, 187/13, 113/14, 20/15, 33/15, 72/15, 129/15, 27/16, 120/18 и „Службен весник на Република Северна Македонија“ бр. 110/19, 267/20, 151/21, 288/21, 111/23, 39/25, 74/25 и 124/25), член 3 и член 20-г од Законот за вработените во јавен сектор („Службен весник на Република Македонија“ бр. 27/14, 199/14, 27/16, 35/18 и 198/18 и „Службен весник на Република Северна Македонија“ бр. 143/19, 14/20 и 208/24), одредбите од Правилникот за задолжителни елементи на јавниот оглас за пополнување на работно место во јавниот сектор преку вработување и пријавата за вработување, како и формата, содржината и начинот на водење на регистарот на лица кои дале лажни податоци при вработување во јавен сектор („Службен весник на Република Македонија“ бр.242/24), и Известувањата од Министерството за финансии на Република Северна Македонија за обезбедени финансиски средства број 40-6365/6 од 09.07.2025 година, и број 40- 6365/7 од 09.07.2025 година и Одлуката за објавување на јавен оглас за вработување на неопределено време бр.02-431/1 од 15.07.2025 година, Националната установа „Антон Панов“ – Струмица објавува:

**ЈАВЕН ОГЛАС ЗА ВРАБОТУВАЊЕ НА НЕОПРЕДЕЛЕНО ВРЕМЕ 02-431/1**

I.Националната установа „Антон Панов“ – Струмица има потреба од вработување на 5 (пет) лица помошено технички персонал на неопределено време за следните работни места:

1. 1(едно) лице на работно место **Реквизитер**, шифра Кул 04 05 Б01 008

Посебни услови: степен и вид на образование, Средно техничко.

1. 1 (едно) лице на работно место **Столар**, шифра Кул 04 01 А03 001

Посебни услови: степен и вид на образование, Средно гимназија, основно

1. 2 (две) лица на работно место **Парноложач**, шифра Кул 0401Б03002

Посебни услови: степен и вид на образование, Средно техничко образование, основно.

1. 1 (едно) лице на работно место **Хигиеничар**, шифра Кул 04 01 Б03 001

Посебни услови: степен и вид на образование, Основно образование

Работните места се предвидени без работно искуство.

II.Кандидатот за работно место треба да ги исполнува општите услови:

* Да е државјанин на Република Северна Македонија,
* Активно да го користи македонскиот јазик,
* Да е полнолетен,
* Да има општа здравствена способност за работното место и
* Со правосилна судска пресуда да не му е изречена казна забрана на вршење професија, дејност или должност.

III.Распоред на работното време: Дневното работно време за огласените работни места е во траење од осум часа дневно (односно согласно програмски потреби за проби и претстави, двократно), односно 40 часа неделно.

IV.Основна нето плата:

1. 42.748 денари  – Реквизитер
2. 37.798 денари - Столар
3. 28.580 денари – Парноложач
4. 28.580 денари – Хигиеничар

Рокот за доставување на пријавите со потребните документи изнесува 3 (три) работни дена од денот на објавувањето на огласот. Условите наведени во огласот, кандидатите треба да ги исполнуваат во моментот на пријавувањето.

Пријавата за огласот може да се подигне од архивата на Националната установа „Антон Панов“ - Струмица или да се симне од интернет страната [www.antonpanov.mk](http://www.antonpanov.mk).Кандидатите се должни пријавата да ја пополнат во целост, прецизно и со точни податоци. Кандидатите заедно со пријавата треба да ги достават потребните документи за исполнување на општите и посебните услови:

* Уверение за државјанство
* Уверение за општа здравствена способност за работното место (не постаро од 6 месеци)
* Потврда/Уверение дека со правосилна судска пресуда не му е изречена казна забрана за вршење професија, дејност или должност (не постаро од 6 месеци)
* Доказ – Диплома/Уверение за завршено образование

Пријавата со потребната документација кандидатите треба да ја достават до архивата на Националната установа „Антон Панов“ – Струмица, секој работен ден или по пошта на следната адреса: плоштад Гоце Делчев без број (во коверт со назнака за „јавен оглас за вработување на неопределено време)

Право на учество имаат сите граѓани на Република Северна Македонија кои ги исполнуваат условите за конкурирање. Кандидатите со пријавата треба да ги достават доказите за исполнување на условите, во оригинална форма или копија заверена на нотар.

Ненавремените пријави и документацијата нема да се разгледуваат.

Селекцијата и интервјуто на пријавените кандидати ќе ги спроведе надлежна Комисија формирана за спроведување на постапка за вработување. Пријавените кандидати ќе бидат навремено известени за времето и местото на одржување на интервјуто.

Изборот на кандидатите ќе се изврши во рокот определен во член 23 став (2) од Законот за работните односи.

в.д.Директор

Драган Маџиров